Diari Oficial de la Generalitat Valenciana


Sumari del DOGV 4740, del 27-04-2004 (2004/3503)

Informació pública de les bases i convocatòria per a la provisió d'una borsa de treball d'agents de la policia local, funcionaris interins.
-------------------------------------------------------------------------------------------------------------------------------------------

### Dades del document

Número de DOGV
:   4740

Data del DOGV
:   27-04-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/3503


Data del document
:   27-03-2004

Organisme emissor
:   Ajuntament de San Isidro

Tipus de document
:   Resolució

Descriptors 

:   * San Isidro
    * policia
    * treball temporal
    * administració local

Informació pública de les bases i convocatòria per a la provisió d'una borsa de treball d'agents de la policia local, funcionaris interins. [2004/F3503]
  
La Comissió de Govern de l'Ajuntament de San Isidro, en sessió celebrada el 26 de març de 2004, va aprovar les bases i la convocatòria que tot seguit es transcriuen:
  
Bases i convocatòria per a la provisió d'una borsa de treball d'agents de la policia local, funcionaris interins.
  
1. Objecte de la convocatòria
  
És objecte de la present convocatòria la provisió d'una borsa de treball d'agents de la policia local, amb caràcter interí, per a auxiliar els servicis del cos de la policia local d'este ajuntament, sempre que existisca vacant i consignació pressupostària.
  
Exerciran les funcions previstes per als policies interins en la Llei 6/1999, de 19 d'abril, de la Generalitat Valenciana, de Policies Locals i de Coordinació de Policies Locals de la Comunitat Valenciana.
  
La borsa de treball d'agents de la policia local resultarà formada pels aspirants que ho sol·liciten i que havent participat en proves d'accés al cos d'agents de la policia local de qualsevol municipi de la Comunitat Valenciana, hagen aprovat algun exercici dels que constituïxen el procés selectiu, segons l'orde de prioritat que s'obtinga per la puntuació aconseguida i amb preferència dels que hagen aprovat major nombre d'exercicis. En el cas que diversos aspirants coincidisquen en el mateix nombre de proves superades o en la mateixa puntuació obtinguda, l'orde d'inscripció en la borsa serà per data de presentació de la sol·licitud per a formar part de la present convocatòria.
  
La incorporació d'un aspirant a la borsa de treball no genera cap dret subjectiu, ja que és merament indicativa per a l'ajuntament. Si l'aspirant que figure en primer lloc renunciara, la corporació queda facultada per a nomenar el següent i així successivament. Les renuncies a qualsevol nomenament suposaran la pèrdua definitiva del dret a estar inclosa en la borsa de treball.
  
2. Característiques generals
  
2.1. Retribucions. Al personal d'esta borsa que siga seleccionat com a funcionari interí li correspondran les retribucions íntegres del lloc de treball per al qual haja sigut contractat.
  
2.2. Règim jurídic. El personal que siga nomenat interinament estarà subjecte, mentre dure el nomenament, al règim jurídic corresponent al lloc de treball per al qual ha sigut nomenat.
  
2.3. Vigència de la borsa. La borsa estarà vigent fins a la seua renovació per acord de la Comissió de Govern o òrgan equivalent.
  
3. Requisits per a la inscripció
  
3.1. Requisits dels aspirants
  
- Tindre la nacionalitat espanyola.
  
- Estar en possessió del títol de Batxiller Superior o equivalent, o complides les condicions per a obtindre'l en la data que finalitze el termini de presentació d'instàncies.
  
- No patir cap malaltia o defecte físic que impedisca l'exercici de les corresponents funcions i tindre una estatura mínima d'1,65 metres per als homes i 1,60 per a les dones.
  
- Tindre complits 18 anys d'edat sense excedir de l'edat de 30 anys. Només als efectes de l'edat màxima, es compensarà el límit amb els servicis prestats anteriorment a l'administració local, escala d'administració especial, subescala de servicis especials, classe policia local i els seus auxiliars.
  
- No haver sigut separat mitjançant expedient disciplinari del servici de l'administració de l'estat, de les comunitats autònomes, de les entitats locals o de qualsevol altra institució jurídica pública, ni trobar-se inhabilitat ni suspés en ferm per a l'exercici de les funcions públiques.
  
- Posseir els permisos de conducció de vehicles de les classes B i A que permeta la conducció de motocicletes amb unes característiques de potència que no sobrepassen els 25 kW o una relació potència/pes no superior a 0,16 kW/kg.
  
3.2. Presentació d'instàncies i documentació complementària
  
Els aspirants hauran de manifestar en les instàncies per a sol·licitar formar part en la convocatòria de la borsa de treball, que complixen cada una de les condicions que s'exigixen en l'apartat anterior. Adjuntaran un certificat mèdic expedit amb una data no superior a un any d'antiguitat en el moment de la presentació, en el qual s'acredite que no patix cap malaltia o defecte físic que li impossibilite l'exercici del seu lloc de treball i la talla. Així mateix hauran d'aportar tots els documents que tinguen relació amb el que s'establix en l'apartat anterior i amb les proves que hagen superat amb la puntuació que hagen obtingut.
  
Les instàncies es dirigiran al president de la corporació i es presentaran en el Registre General en el termini de 10 dies hàbils, comptats a partir del següent a la publicació de l'anunci de convocatòria en el Butlletí Oficial de la Província d'Alacant. Podran presentar-se en la forma determinada en l'article 38.4 de la Llei de Règim Jurídic de les Administracions Públiques i del Procediment Administratiu Comú, i ha de remetre anunci d'esta circumstància a este ajuntament mitjançant fax, que haurà de ser rebut com a màxim l'últim dia de presentació d'instàncies, si no és així serà a causa d'exclusió de l'aspirant.
  
4. Publicitat i admissió d'aspirants
  
Les presents bases i convocatòria es publicaran en el Diari Oficial de la Generalitat Valenciana, Butlletí Oficial de la Província d'Alacant i al tauler d'anuncis d'este ajuntament. Una vegada finalitzat el termini de presentació d'instàncies, mitjançant resolució de l'Alcaldia s'aprovarà la llista nominal de sol·licitants ordenada segons la puntuació assignada i, si fa al cas, motiu d'exclusió, i es publicarà al tauler d'anuncis d'este ajuntament durant el termini de cinc dies hàbils a l'efecte d'esmenes o al·legacions. La llista definitiva i entrada en vigor serà publicada també al tauler d'anuncis.
  
5. Comissió de Baremació
  
A la Comissió de Baremació li correspondrà l'ordenació de la llista d'aspirants d'acord amb el que s'establix en el punt primer d'estes bases, i l'elevarà a l'Alcaldia-Presidència, i estarà composta per:
  
- President: l'alcalde o regidor en qui delegue.
  
- Vocals:
  
· Un funcionari pertanyent al cos de la policia local d'este ajuntament.
  
· La regidora delegada de Trànsit.
  
· El regidor delegat d'Hisenda.
  
· Secretari: el de l'ajuntament o funcionari en qui delegue.
  
6. Funcionament de la borsa de treball
  
6.1. Nomenament
  
Quan es produïsca la necessitat de realitzar un nomenament interí, s'avisarà mitjançant comunicació telefònica i/o escrita, i conforme a l'orde de puntuació de la llista d'inscrits/es, al sol·licitant del lloc.
  
L'inscrit/a en la borsa disposarà, des que és avisat, de 48 hores per a presentar-se davant de l'òrgan corresponent amb la documentació que se li haja indicat. En el supòsit de no comparéixer sense causa justificada, s'entendrà que rebutja l'oferta amb els efectes establits en la base primera, i es procedirà a avisar el següent aspirant inscrit en la llista.
  
6.2. Període de prova
  
Amb l'inici de la prestació de servicis, començarà a computar-se el període de proves, pel termini d'un mes. La no-superació del període esmentat requerirà un informe motivat del superior jeràrquic, que haurà de ser elevat a la Comissió de Govern i òrgan equivalent, la qual decidirà sobre la rescissió o no de la relació jurídica mantinguda per la prestació del servici, així com l'exclusió o no de l'aspirant de la borsa de treball.
  
6.3. Manteniment en la llista
  
Es mantindrà en el mateix orde que ocupava en la llista de la borsa corresponent, qui, durant la vigència d'esta, haja sigut nomenat per un període igual o inferior a 160 hores de treball efectiu.
  
7. Incidències i recursos
  
La Comissió de Baremació queda autoritzada per a resoldre els dubtes que es presenten, interpretar estes bases i prendre els acords necessaris per al bon orde del procés.
  
Contra la convocatòria, les bases i les actuacions administratives que se'n deriven, les persones interessades podran interposar els recursos establits en els casos i formes que cita la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.